הרוח מטירת קאנטרוויל

הרוח מטירת קאנטרוויל (באנגלית: The Canterville Ghost), הוא הומורסקה מאת הסופר והמחזאי האירי אוסקר ויילד. זהו אחד הסיפורים הראשונים פרי עטו של וויילד שראו אור, והתפרסם במקור בשני חלקים - הראשון ב-23 בפברואר 1887 והשני ב-2 במרץ באותה שנה. העלילה עוסקת במשפחה אמריקנית שעוברת לגור בטירה שאותה רודפת רוחו של אציל אנגלי, שהרג את אשתו ולאחר מכן נכלא והורעב על ידי אחיה של אשתו. ויילד מתאר את מערכת היחסים המתפתחת בין רוח הרפאים המאיימת לבין בני המשפחה האמריקנית. ויילד משלב ביקורת על האמונות הטפלות של החברה האנגלית הגבוהה, כמו גם על אורח החיים האמריקני. השגריר האמריקני לחצר המלוכה הבריטית, חירם ב. אוטיס, ומשפחתו עוברים לגור בקאנטרוויל צ'ייס, אחוזה בריטית כפרית, על אף שהלורד קאנטרוויל מזהיר אותם כי הטירה רדופת רוחות. בני המשפחה הם השגריר אוטיס, אשתו, בנם הבכור וושינגטון, ביתם וירג'יניה וצמד התאומים. תחילה אף אחד מבני המשפחה אינו מאמין בקיומן של רוחות רפאים, אך תוך זמן קצר איש מהם אינו יכול להתכחש לנוכחותו של סר סימון דה קאנטרוויל. הגברת אוטיס שמה לב לכתם דם מסתורי על הרצפה וסוכנת הבית, הגברת אומני, מספרת לה כי הכתם הוא דמו של קאנטרוויל ואי אפשר להסירו, ועל כך קופץ הבן הבכור ומציע להשתמש במסירי כתמים מסחריים. כשרוח הרפאים מופיאה לראשונה הגברת אוטיס קופצת ממיטתה ומציעה לרוח נוזל סיכה כדי לשמן את השלשלאות שלה. הרוח מטיחה את הבקבוק בזעם לרצפה ונמלטת מהחדר. התאומים משליכים לעבר הרוח כריות והיא נסה על נפשה. גם ניסיונות חוזרים ונשנים של הרוח להפחיד את בני המשפחה באמצעות לבישת חזות מאיימת וכתמי דם ששבים ומופיעים, עולים בתוהו, וסר סימון חש חסר אונים ומושפל. קיימות מספר גרסאות קולנועיות וטלוויזיוניות לסיפור. המפורסמות שבהן: הגרסה הקולנועית הראשונה היא משנת 1944 בכיכובו של צ'ארלס לוטון. מחזמר בהפקת רשת ABC משנת 1966 בכיכובם של דאגלס פיירבנקס, מייקל רדגרייב ופיטר נון. Кентервильское привидение - סרט אנימציה סובייטי משנת 1970 בהפקת "סיוז מולטפילם". סרט טלוויזיה של ערוץ HTV הוולשי משנת 1974 עם ג'יימס ויטמור, איילה בלייר, פלורה רובסון ודייוויד ניבן בתפקיד הרוח. סרט טלוויזיה משנת 1986 בכיכובם של ג'ון גילגוד בתפקיד הרוח, לצד אליסה מילאנו וג'ורג' בייקר. סרט מצויר אמריקני משנת 1988. סרט טלוויזיה של רשת ABC משנת 1996 עם נב קמפבל ופטריק סטיוארט בתפקיד הרוח. סרט טלוויזיה בריטי משנת 1997 עם איאן ריצ'רדסון בתפקיד הרוח ובכיכובם של ג'יימס ד'ארסי, סיליה אימרי, פולין קווירק, ריק מייאל ואיאן מקניס. Bhoothnath (מילולית: אדון הרוחות) - גרסה בוליוודית משנת 2008. Le Fantôme de Canterville - הפקה בלגית-צרפתית משנת 2016. סרט מצויר באורך מלא עם קולותיהם של סטיבן פריי, יו לורי ומירנדה הארט. סדרת טלוויזיה ב-4 חלקים משנת 2021, הפקה משותפת של רשת BBC הבריטית ורשת BYUtv האמריקנית בכיכובו של אנתוני הד בתפקיד הרוח. פרק בתוכנית "פלאי קלעים". "הרוח בטירה" - סרט הנפשה בריטי משנת 2023. בגרסה הזאת הבן הגדול לא מופיע. מדיה וקבצים בנושא הרוח מטירת קאנטרוויל בוויקישיתוף The Canterville Ghost 1944, סרטון באתר יוטיוב (אורך: 1:31:26) THE CANTERVILLE GHOST (1966), סרטון באתר יוטיוב (אורך: 58:13) The Canterville Ghost (1970), סרטון באתר יוטיוב (גרסה מדובבת לאנגלית משנת 1996 במסגרת סדרת "סיפורי עמים מסביב לעולם"). The Canterville Ghost (1975) Film, סרטון באתר יוטיוב (אורך: 51:33) THE CANTERVILLE GHOST (1986), סרטון באתר יוטיוב (אורך: 1:38:09) The Canterville Ghost (1988 Animation), סרטון באתר יוטיוב (אורך: 22:38) Canterville Ghost (1997), סרטון באתר יוטיוב (אורך: 1:26:29) על הסרט ב-AMG Official Trailer | The Canterville Ghost | BYUtv, נבדק ב-2022-10-09 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.